laion/Wikipedia-Exotic huggingface dataset:
কুদরাত-এ-খুদা শিক্ষা কমিশন, ১৯৭২

প্রাচীন শিক্ষাব্যবস্থার পরিবর্তন এবং স্বাধীন সার্বভৌম বাংলাদেশের উপযোগী সমাজগঠনমূলক একটি সার্বিক শিক্ষাব্যবস্থার রুপরেখা প্রণয়নের উদ্দেশ্যে গণপ্রজাতন্ত্রী বাংলাদেশ সরকার কর্তৃক গৃহীত প্রস্তাব অনুযায়ী ১৯৭২ সালের ২৬ জুলাই গঠিত 'জাতীয় শিক্ষা কমিশন' প্রনীত সুপারিশমালা। এই কমিশনের সভাপতি ছিলেন ড.কুদরাত-এ-খুদা। তার নাম অনুসারে পরবর্তিকালে রিপোর্টির নাম রাখা হয় ' ড.কুদরাত-এ-খুদা শিক্ষাকমিশন রিপোর্ট'। এটি প্রকাশিত হয় ১৯৭৪ সালের মে মাসে ' বাংলাদেশ শিক্ষা কমিশন রিপোর্ট' নামে। এতে পরিশিষ্ট বাদে ৩৬ তি অধ্যায় ছিল এবং পৃষ্ঠা সংখ্যা ছিল মোট ৪৩০। ৩৬ টি অধ্যায়ের শিরোনাম হলোঃ শিক্ষার লক্ষ্য ও উদ্দেশ্যাবলী চরিত্র ও ব্যক্তিত্ব গঠন কর্ম অভিজ্ঞতা শিক্ষার মাধ্যম শিক্ষায় বিদেশী ভাষার স্থান শিক্ষক- শিক্ষার্থীর হার প্রাক্‌- প্রাথমিক শিক্ষা প্রাথমিক শিক্ষা মাধ্যমিক শিক্ষা বৃত্তিমূলক শিক্ষা ডিপ্লোমা স্তরে প্রকৌশল শিক্ষা ও প্রযুক্তিবিদ্যা মাদ্রাসা শিক্ষা ও টোল শিক্ষা শিক্ষক শিক্ষণ উচ্চ শিক্ষা ও গবেষণা ডিগ্রী স্তরে প্রকৌশল শিক্ষা ও প্রযুক্তিবিদ্যা বিজ্ঞান শিক্ষা কৃষিশিক্ষা বাণিজ্যশিক্ষা আইনশিক্ষা ললিতকলা পরীক্ষা ও মূল্যায়ন পদ্ধতি শিক্ষকদের দায়িত্ব ও মর্যাদা নিরক্ষরতা দূরীকরণ বয়স্ক শিক্ষা ও অনানুষ্ঠানিক শিক্ষা নারীশিক্ষা বিশেষ শিক্ষা শারীরিক ও মানসিক বাধাগ্রস্থদের এবং বিশেষ মেধাবীদের জন্য শিক্ষা স্বাস্থ্য শিক্ষা শরীরচর্চা ও সামরিক শিক্ষা শিক্ষা প্রতিষ্ঠানের ছুটি শিক্ষাক্রম ও পাঠ্যপুস্তক শিক্ষাগৃহ ও শিক্ষার উপকরন গ্রন্থাগার শিক্ষাক্ষেত্রে সুযোগ সুবিধা ছাত্র নির্দেশনা ও পরামর্শদান ছাত্রকল্যাণ ও জাতীয় সেবা, শিক্ষার জন্য অর্থসংস্থান এবং পরিশেষ। মোহাম্মদ ফেরদাউস খান এম. ইউ. আহমেদ মাহমুদ মোকাররম হোসেন মোহাম্মদ নূরুস সাফা এম. আবদুস সাত্তার কবীর চৌধুরী আবদুল হক আনিসুজ্জামান নূরুল ইসলাম শামসুল ইসলাম আ. ম. জহুরুল হক সিরাজুল হক বাসন্তি গুহঠাকুরদা মোহাম্মদ আবু সুফিয়া মুহাম্মদ নুরুল হক মোহাম্মদ হাবিবল্লাহ্‌ হেনা দাস মো. আশরাফউদ্দিন খান
সান পেদ্রো দে তিকিনা

সান পেদ্রো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর দক্ষিণ-পশ্চিম তীরে কোপাকাবানা উপদ্বীপের দিকে এই শহর অবস্থিত। কোপাকাবানা থেকে বলিভিয়ার রাজধানী লা পাজ যেতে হলে এই শহর থেকে তিকিনা প্রণালী পেরিয়ে অপরতীরে সান পাবলো দে তিকিনা হয়ে যাওয়া ছাড়া অন্য পথ নেই। বলিভিয়ার একেবারে পশ্চিম সীমান্তের কাছে অবস্থিত সান পেদ্রো শহরের অবস্থান সান পেদ্রো দে তিকিনা পৌর এলাকার একেবারে কেন্দ্রস্থলে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৬ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক। লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে তিকিনার অপর তীরে সান পাবলো দে তিকিনা শহরে এসে উপস্থিত হয়। এরপর প্রণালী পেরিয়ে এই রাস্তা প্রথমে আরও ৭ কিমি দূরে কোপাকাবানা পৌঁছয় ও তারপর আরও ৮ কিমি দূরে পেরু সীমান্তের খাসানি পর্যন্ত বিস্তৃত হয়। গত বিশ বছরে এই শহরের জনসংখ্যা উল্লেখযোগ্য ভাবে হ্রাস পেয়েছে। এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন। ১৮৭৯-১৮৮৪ সালের প্রশান্ত মহাসাগরীয় যুদ্ধে চিলির কাছে পরাজয়ের ফলে প্রশান্ত মহাসাগরের সাথে সংযোগ হারিয়ে বলিভিয়া এখন একটি সম্পূর্ণ স্থলবেষ্টিত দেশ। তার সম্পূর্ণ সামরিক নৌবল এখন তাই তিতিকাকা হ্রদেই সীমাবদ্ধ। সান পেদ্রোকে আশ্রয় করেই তা কাজ করে। সেই হিসেবে বলিভিয়ার একমাত্র সামরিক বন্দর এখন এই শহর, যাকে কেন্দ্র করে বলিভীয় নৌবাহিনী মাঝে মাঝে মহড়ার আয়োজনও করে থাকে। INE – Instituto Nacional de Estadística Bolivia 1992 INE – Instituto Nacional de Estadística Bolivia 2001 "INE – Instituto Nacional de Estadística Bolivia 2012"। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  INE-Sozialdaten 2001. (PDF; 12.2 এমবি) "Trockenübungen auf dem Titicacasee". FAZ (ফ্রাঙ্কফুর্টার আলগেমাইনা সাইটুং) vom 23. Juni 2014, পৃঃ - ৩। সংগৃহীত ২০ জুন, ২০১৫। Municipio San Pedro - Übersichtskarten Nr. 21702 Municipio San Pedro - Detailkarte und Bevölkerungsdaten (PDF; 316 kB) (স্পেনীয়) Departamento La Paz - Sozialdaten der Municipios (PDF; 11,63 MB) (স্পেনীয়)
কালীগঙ্গা নদী

কালীগঙ্গা নদী বাংলাদেশের কুষ্টিয়া-ঝিনাইদহ জেলার উপর দিয়ে প্রবাহিত একটি নদী। কালীগঙ্গা নদী কুষ্টিয়া জেলায় অবস্থিত গড়াই নদী থেকে পানিপ্রবাহ গ্রহণ করে সোজা দক্ষিণে প্রবাহিত হয়ে ঝিনাইদহ সদর উপজেলায় প্রবেশ করেছে। বাংলাদেশের নদীর তালিকা বাংলাদেশের বড় নদীসমূহ
কালিন্দী নদী

কালিন্দী নদী বাংলাদেশ-ভারতের একটি আন্তঃসীমান্ত নদী। এটি ভারত ও বাংলাদেশের মধ্য দিয়ে প্রবাহিত। নদীটির দৈর্ঘ্য ৫৫ কিলোমিটার। নদীটি জোয়ার ভাঁটার নদী, সুন্দরবনের কাছে ভারতের পশ্চিম বঙ্গ রাজ্যের উত্তর চব্বিশ পরগণা জেলার মধ্য দিয়ে বাংলাদেশের সাতক্ষীরা জেলার সীমান্ত ঘেঁষে প্রবাহিত হয়েছে। কালিন্দী নদী সাতক্ষীরার দেবহাটার কাছে ইছামতি নদী থেকে উৎপত্তি লাভ করে কৈখালির দক্ষিণে রায়মঙ্গল নদীতে পতিত হয়েছে। উল্লেখ্য হিঙ্গলগঞ্জের কাছে ইছামতি নদী কয়েকটি জলধারায় বিভক্ত হয়েছে। এর মধ্যে উল্লেখযোগ্য হচ্ছে রায়মঙ্গল নদী, বিদ্যাধরী নদী, ঝিলা নদী, কালিন্দী নদী এবং যমুনা নদী। সুন্দরবনের উপকূল জুড়ে এই নদীগুলো প্রশাখা বিস্তার করেছে। কালিগঞ্জ উপজেলার পশ্চিম দিকে বসন্তপুরে যমুনা থেকে একটি শাখা সোজা দক্ষিণ দিকে চলে গেছে। রাজা প্রতাপাদিত্যের সময় এই শাখা সাধারণ খালের মতো ছিল। এই খাল ‘কালিন্দী' নামে পরিচিত। ১৮১৬ সালে খনন করে এই খাল আরও দক্ষিণে কলাগাছির সাথে যুক্ত করা হয়। পরে প্লাবনে কালিন্দী বড় নদীতে পরিণত হয়। আন্তর্জাতিক সীমান্ত দিয়ে প্রবাহিত হয়ে রায়মঙ্গলের মাধ্যমে সাগরে পড়েছে। এই নদী বর্তমানে বাংলাদেশ-ভারতের সীমা নির্দেশ করেছে। উল্লেখ্য, কালিন্দীতে কলাগাছির সাথে সংযুক্ত করার আগে কালিগঞ্জে যমুনা থেকে একটি খাল কেটে পূর্বদিকে বাঁশতলা নদীর সাথে সংযুক্ত করা হয়। খালই বর্তমানে কাকশিয়ালী নদী। "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  Ahmed, Tamina। "Ichamati"। Banglapedia। Asiatic Society of Bangladesh। ২০০৯-১০-১৯ তারিখে মূল থেকে আর্কাইভ করা। সংগ্রহের তারিখ ২০০৭-১২-১০।  ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪৫। "The Sundarbans of India: a development analysis By Asim Kumar Mandal" (ইংরেজি ভাষায়)। সংগ্রহের তারিখ ২০০৯-১১-১৮।
তাম্রচূড়া

তাম্রচূড়া বা কুকুরমুতা (বৈজ্ঞানিক নাম:Blumea lacera) হচ্ছে ১৮৩৪ সালে বর্ণিত Asteraceae বা সূর্যমুখী পরিবারের একটি উদ্ভিদ। এটি খুব দ্রুত বৃদ্ধি পাওয়া একটি জংলি গাছ। এরা কয়েক সেন্টিমিটার পর্যন্ত লম্বা হয়ে থাকে। পুরো শরীর ও পাতা এক প্রকার নরম লোমশ আবরণে ঢাকা। পাতাগুলো একটু চাপ দিলে এর থেকে নিঃসরিত রসে বেশ কটু গন্ধ আছে। এদের হলুদ ফুল গুচ্ছগুলো কিছুদিন পরে ছাই বর্ণ ধারণ করে এবং ফুল গুলো তুলার মত হয়ে উরে যাবার জন্য প্রস্তুত হয় তখন দেখলে মনে হবে যেনো পাকা চুলের মাথা একটা। এই অবাঞ্ছিত আগাছার নাম সন্ধানে বেশ বিব্রত হতে হয় আঞ্চলিক ভাবে একে কুকুর মুতা,কুকুর শুঙ্গ,জংলি মুলী এই ধরনের নামে ডাকা হয়। এমন নাম করনের পেছনে কোনো কারণ আছে কিনা আমার জানা নাই। তবে ইন্ডিয়া তামিলনাড়ু তে এর চমৎ্কার নাম রয়েছে তাম্রচূড়া আর এটি বেশি গ্রহণযোগ্য। তাম্রচূড়া ঔষধি গাছটি জ্বর, মুখে বাথা সহ নানান অসুখে ব্যবহার হয়ে আসছে। কুকুর মুতা গাছ ১ থেকে ২ ফুট উচু গুল্ম জাতীয় গাছ। কান্ড রোমশ ও সরল এবং পাতা ও কান্ডের সংযোগস্থল থেকে ছোট ছোট শাখা বের হয়।পাতার কিনারা ঢেউ খেলানো এবং পশমযুক্ত। কুকুর এ গাছের গন্ধ শুঁকে মূএত্যাগ করে বলে কুকুর শোকা বলা হয়।এ গাছের অনেক ঔষধি গুণ আছে। ঔষধ হিসেবে এ গাছের সমগ্র অংশ ব্যহার করা যায়। {{১২ থেকে ৩৬ গ্রাম পরিমান সেবন করা যায়। অতিরিক্ত সেবনে গলা ও ফুসফুসের ক্ষতি হতে পারে। গোল মরিচ এর সংশোধন। কুকুর মুতা গাছ বিশেষ করে রোগ প্রতিরোধক এবং রক্ত পরিষ্কার হিসেবে কাজ করে। যাদের গুঁড়া কৃমির সমস্যা আছে তারা ১০ থেকে ১২ গ্রাম কুকুর মুতা পাতা নিয়ে ভালো করে পরিষ্কার করে নিয়ে ২ থেকে ৩ টি গোল মরিচ এর সাথে পিষে শরবত করে খেতে পারেন ১০ থেকে ১২দিন,দিনে একবার করে। গুড়া কৃমি বিলুপ্ত হয়ে যাবে ইনশাআল্লাহ। web|url=http://www.theplantlist.org/tpl1.1/record/gcc-51822%7C[স্থায়ীভাবে অকার্যকর সংযোগ] title=Blumea lacera|accessdate=4-6-2013| author=The Plant List | year =2010
রায়মঙ্গল নদী

রায়মঙ্গল নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য বাংলাদেশ অংশের দৈর্ঘ্য ৬২ কিলোমিটার, গড় প্রস্থ ২২৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রায়মঙ্গল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৩। রায়মঙ্গল নদীটি সুন্দরবনের কাছে ভারতের পশ্চিমবঙ্গ রাজ্যের উত্তর চব্বিশ পরগণা জেলার মধ্য দিয়ে বাংলাদেশের সাতক্ষীরা জেলার সীমান্ত ঘেঁষে প্রবাহিত হয়েছে। হিঙ্গলগঞ্জের কাছে ইছামতি নদী কয়েকটি জলধারায় বিভক্ত হয়েছে। এর মধ্যে উল্লেখযোগ্য হচ্ছে রায়মঙ্গল নদী, বিদ্যাধরী নদী, ঝিলা নদী, কালিন্দী নদী এবং যমুনা নদী। সুন্দরবনের উপকূল জুড়ে এই নদীগুলো প্রশাখা বিস্তার করেছে। নদীটি সুন্দরবনের অভ্যন্তরস্থ নৌচলাচল পথ হিসেবে নদীটি ব্যবহৃত হয়। নদীটি উপকূলীয় জোয়ার ভাঁটার নদী। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ হাতানিয়া দোহানিয়া নদী "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৭১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) Amirul Ashraf (২০১২)। "Satkhira District"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ২৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  "The Sundarbans of India: a development analysis By Asim Kumar Mandal"। সংগ্রহের তারিখ ২০০৯-১১-১৮।
মতিউর রহমান (দ্ব্যর্থতা নিরসন)

মতিউর রহমান নামটি নিম্নের ব্যক্তিবর্গকে নির্দেশ করতে পারে: মতিউর রহমান (রংপুরের রাজনীতিবিদ) - শেখ মুজিবুরের দ্বিতীয় মন্ত্রিসভার একজন মন্ত্রী ছিলেন। মতিউর রহমান (রাজনীতিবিদ) - বাংলাদেশী রাজনীতিবিদ, সংসদ সদস্য ও মন্ত্রী। মতিউর রহমান (কুড়িগ্রামের রাজনীতিবিদ) - বাংলাদেশী রাজনীতিবিদ ও কুড়িগ্রাম-৩ আসনের সাবেক সংসদ সদস্য। মতিউর রহমান (গাজীপুরের রাজনীতিবিদ) - বাংলাদেশী রাজনীতিবিদ ও গাজীপুর-১ আসনের সাবেক সংসদ সদস্য। মতিউর রহমান (রংপুরের রাজনীতিবিদ) - বাংলাদেশী রাজনীতিবিদ ও তৎকালীন রংপুর-১১ আসনের সংসদ সদস্য ছিলেন। মতিউর রহমান (সাংবাদিক) - বাংলাদেশের দৈনিক প্রথম আলোর সম্পাদক। মতিউর রহমান (বীরশ্রেষ্ঠ), বীর শ্রেষ্ঠ খেতাব প্রাপ্ত বিমান বাহিনীর অফিসার। মতিউর রহমান (বীর উত্তম), বীর উত্তম খেতাব প্রাপ্ত নৌ কমান্ডার। মতিউর রহমান (বীর প্রতীক), বীর প্রতীক খেতাব প্রাপ্ত মুক্তিযোদ্ধা। মতিউর রহমান (বীর বিক্রম), বীর বিক্রম খেতাব প্রাপ্ত বাংলাদেশের মুক্তিযোদ্ধা। মতিউর রহমান মল্লিক (ঊনসত্তরের গণঅভ্যুত্থানে শহীদ), ১৯৬৯ এর গণঅভ্যুত্থানে নিহত স্কুল ছাত্র। মতিউর রহমান পানু -বাংলাদেশি চলচ্চিত্র পরিচালক ও চলচ্চিত্র প্রযোজক। মতিউর রহমান নিজামী - বাংলাদেশ জামায়াতে সাবেক আমীর ও সাবেক মন্ত্রী ও সাংসদ। মোহাম্মদ মতিউর রহমান (টাঙ্গাইলের রাজনীতিবিদ) - বাংলাদেশি ডাক্তার ও রাজনীতিবিদ ছিলেন। এম. মতিউর রহমান - বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী। মোঃ মতিউর রহমান - বাংলাদেশ বাংলাদেশ আওয়ামী লীগের রাজনীতিবিদ ও সুনামগঞ্জ-৪ আসনের সাবেক সাংসদ। খন্দকার মতিউর রহমান - বীর বিক্রম খেতাবপ্রাপ্ত মুক্তিযোদ্ধা। হাসান মতিউর রহমান - বাংলাদেশী লোকসংগীত শিল্পী, গীতিকার ও সঙ্গীত পরিচালক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
কাজীপুর নদী

কাজীপুর নদী বাংলাদেশের সিরাজ গঞ্জ জেলার কাজিপুর উপজেলার মধ্য দিয়ে প্রবাহিত একটি নদী। নদীটি দক্ষিণে প্রবাহিত হয়ে ইছামতি নদীতে পতিত হয়েছে। কাজিপুর নদীটি মূলত যমুনা নদীর একটি ক্ষুদ্র জলধারা যা কাজিপুরের উত্তরাংশে পৃথক হয়েছে। নদীটি কাজিপুর উপজেলার মধ্য দিয়ে দক্ষিণে প্রবাহিত হয়ে সিরাজগঞ্জ সদর উপজেলার কাছে ইছামতি নদীর সাথে মিলিত হয়েছে। কাজিপুর নদী এবং ইছামতির মিলিত জলধারা রায়গঞ্জ উপজেলার নালকার কাছে করতোয়া নদীর সাথে মিলিত হয়েছে। Bangladesh District Gazetteers: Sylhet, Volume 8; Volume 10, Bangladesh Government Press, ১৯৭৮, সংগ্রহের তারিখ অক্টোবর ১৬, ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kamrul Islam (২০১২)। "Sirajganj Sadar Upazila"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ৯ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  The river is unlabelled on the map Monayem Khan (২০১২)। "Raiganj Upazila"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ৯ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।
খোয়াথল্যাংতুইপুই নদী

খোয়াথল্যাংতুইপুই নদী যা কর্ণফুলি নামেও পরিচিত, ভারতের মিজোরাম রাজ্যের একটি নদী। মিজোরামের দক্ষিণ-পশ্চিমাঞ্চলের পয়ঃনিষ্কাশন ব্যবস্থা নদীটির উপর নির্ভরশীল। নদীটির উৎসমুখ মমিত জেলার শৈতা গ্রাম অবস্থিত। এটা বাংলাদেশের সীমান্ত বরাবর দক্ষিণে প্রবাহিত হয়ে তলাবুং এর কাছে বাংলাদেশে প্রবেশ করেছে। নদীটির প্রধান শাখাগুলোর মধ্যে কাওরপুই নদী বা থেগা নদী, তুইচ্যাং নদী এবং ফেইরুয়াং নদী উল্লেখযোগ্য। Pachuau, Rintluanga (১ জানুয়ারি ২০০৯)। Mizoram: A Study in Comprehensive Geography। Northern Book Centre। পৃষ্ঠা 40। আইএসবিএন 978-81-7211-264-6। সংগ্রহের তারিখ ৮ আগস্ট ২০১২।  Lalhriatpuii (২০১০)। Economic Participation of Women in Mizoram। Concept Publishing Company। পৃষ্ঠা 11। আইএসবিএন 978-81-8069-665-7। সংগ্রহের তারিখ ৮ আগস্ট ২০১২।
খোলপেটুয়া নদী

খোলপেটুয়া নদী বাংলাদেশের দক্ষিণ-পশ্চিমাঞ্চলের সাতক্ষীরা এবং খুলনা জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৫০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোলপেটুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩। এটি গঙ্গা-পদ্মা নদী ব্যবস্থাপনার অন্যতম বৃহৎ নদী। খোলপেটুয়া নদী সাতক্ষীরা জেলার আশাশুনি উপজেলার বুদ্ধহাটা ইউনিয়নে প্রবহমান বেতনা নদী থেকে উৎপত্তি লাভ করেছে। অতঃপর নদীটি খুলনা জেলার কয়রা উপজেলার বেদকাশি ইউনিয়ন পর্যন্ত প্রবহিত হয়ে আড়পাঙ্গাশিয়া নদীতে পতিত হয়েছে। অর্থাৎ এটি খুলনা বিভাগের সাতক্ষীরা জেলার আশাশুনি এবং শ্যামনগর উপজেলার এবং খুলনা জেলার কয়রা উপজেলার প্রধান নদী। এই নদী পথিমধ্যে কাপসন্ডা, গোরালি প্রভৃতি স্থান স্পর্শ করে ঘোলা নামক স্থানে গলঘেসিয়া নদীর সাথে যুক্ত হয়েছে । অতঃপর আরও দক্ষিণে অগ্রসর হয়ে শ্যামনগর উপজেলার নওয়াবেকির পাশ দিয়ে বুড়িগোয়ালিনিতে আড়পাঙ্গাশিয়া নাম ধারণ করেছে এবং পারশেমারির নিকট কপোতাক্ষের সাথে মিলিত হয়েছে।[তথ্যসূত্র প্রয়োজন] বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) মাসুদ হাসান চৌধুরী এবং মোঃ মাহবুব মোর্শেদ (২০১২)। "গঙ্গা-পদ্মা নদীপ্রণালী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  সচ্চিদানন্দ দে (২০১২)। "আশাশুনি উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
বোয়িং ৭৮৭ ড্রিমলাইনার

বোয়িং ৭৮৭ ড্রিমলাইনার হল বোয়িং কমার্শিয়াল এয়ারপ্লেন কোম্পানির তৈরী করা দুই ইঞ্জিন বিশিষ্ট মাঝারি আকারের সুপরিসর বিমান। বিমানটি প্রকরণ ভেদে সর্বোচ্চ ৩ টি শ্রেণীতে ২৪২ থেকে ৩৩৫ জন পর্যন্ত যাত্রী পরিবহনে সক্ষম। ড্রিমলাইনার বিমানটি হালকা যৌগিক পদার্থ দিয়ে তৈরী হওয়ায় এয়ারলাইন শিল্পে আজ পর্যন্ত সবচেয়ে জ্বালানী সাশ্রয়ী হিসেবে পরিচিতি পেয়েছে। বোয়িং ৭৮৭ কে ৭৬৭ এর চেয়ে প্রায় ২০% জ্বালানী সাশ্রয়ী করে ডিজাইন করা হয়েছে। এছাড়াও আধুনিক কিছু বৈশিষ্ট যেমন ইলেক্টিক্যাল ফ্লাইট সিস্টেম, চার প্যানেল বিশিষ্ট উইন্ডশিল্ড, শব্দ নিরোধি শেভরন ইত্যাদি বিমানটিকে অন্যান্য করে তুলেছে। ড্রিমলাইনারের উড্ডয়ন প্রক্রিয়া বোয়িং ৭৭৭ এর সাথে সামঞ্জস্যপূর্ন ভাবে তৈরী করায় বোয়িং ৭৭৭ এ প্রশিক্ষণপ্রাপ্ত পাইলটরা নতুন কোন প্রশিক্ষণ ছাড়াই এটি উড্ডয়ন করতে পারে। বোয়িং ৭৮৭ ২০১১ সালের মার্চের দইকে ফেডারেল এভিয়েশন এডমিনেস্ট্রেশন ও ইউরোপিয়ান এভিয়েশন সেফটি এজেন্সির অনুমোদন পায় এবং একই বছরের সেপ্টেম্বরে প্রথম চালানটি হস্তান্তর করা হয়। ২০১১ সালের অক্টোবরে অল নিপ্পন এয়ারওয়েজ সর্বপ্রথম এই বিমান দিয়ে বাণিজ্যিকভাবে যাত্রী পরিবহন শুরু করে। এর পর থেকে বোয়িং কোম্পানি বিভিন্ন এয়ারলাইন্স থেকে প্রায় ১০৭১ টি বিমান সরবরাহ করার অর্ডার পায়। বাণিজ্যিক যাত্রী পরিবহনের সূচনালগ্নটি ড্রিমলাইনার অপারেটরদের জন্য খুব একটা সুখকর হয় নি। ব্যাটারি জনিত বিভিন্ন সমস্যার কারণে বিভিন্য ইউরোপ আমেরিকা সহ বিভিন্য দেশের এভিয়েশন সেফটি এজেন্সিগুলো বেশ কিছুদিনের জন্য অপারেশন থেকে সরিয়ে রাখে। বোয়িংএর নিবিড় পর্যবেক্ষণ ও ব্যাটারির নকশা পূনঃমূল্যায়নের ও এভিয়েশন সেফটি এজেন্সির অনুমোদনের পর ২০১৩ সালের মে মাসের দিকে বিমানটি পুনরায় যাত্রী পরিবহন শুরু করে। Gates, Dominic (সেপ্টেম্বর ২৪, ২০১১)। "Boeing celebrates 787 delivery as program's costs top $32 billion"। Seattle Times। সংগ্রহের তারিখ সেপ্টেম্বর ২৬, ২০১১।  "Boeing Commercial Airplanes prices"। Boeing। সংগ্রহের তারিখ আগস্ট ১৫, ২০১৩।  Boeing 787 page on Boeing.com Boeing 787 Dreamliner Official page on newairplane.com Video of a 787-9 climbing nearly vertically after takeoff ওয়েব্যাক মেশিনে আর্কাইভকৃত ১৪ জুন ২০১৫ তারিখে
নকিয়া লুমিয়া ৫০৫

নকিয়া লুমিয়া ৫০৫ নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়। ২০১২ সালের ডিসেম্বরে এটিকে একটি Telcel এর অনন্য ডিভাইস হিসেবে ঘোষণা করা হয় এবং ২০১৩ সালের জানুয়ারীর শুরুর দিকে মেক্সিকোতে উপলব্ধ হয়। ২০১৩ এর জানুয়ারীর শেষের দিকে ঘোষণা করা হয় লুমিয়া ৫০৫ কলম্বিয়া, চিলি এবং পেরুতে উপলব্ধ হবে। Rubino, Daniel (ডিসেম্বর ১৪, ২০১২)। "Nokia makes the budget conscious Lumia 505 Windows Phone official"। Mobile Nations। সংগ্রহের তারিখ ২৫ ফেব্রুয়ারি ২০১৪।  Lutz, Zachary (ডিসেম্বর ১৫, ২০১২)। "Nokia Lumia 505 gets official for Telcel in Mexico"। Engadget.com। সংগ্রহের তারিখ ২৫ ফেব্রুয়ারি ২০১৪।  "Nokia Lumia 505 is now official, pricing remains unknown"। GSMarena.com। সংগ্রহের তারিখ ২৫ ফেব্রুয়ারি ২০১৪।  Edmonds, Rich (জানুয়ারি ২২, ২০১৩)। "Hello, Latin America! Nokia to launch Lumia 505 in Colombia, Chile and Peru"। Mobile Nations। সংগ্রহের তারিখ ২৫ ফেব্রুয়ারি ২০১৪।
মানিকগঞ্জ সরকারি টেকনিক্যাল স্কুল ও কলেজ

সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের মানিকগঞ্জ জেলার সদর থানায় অবস্থিত এবং বাংলাদেশ কারিগরি শিক্ষা বোর্ডের অধীনস্থ। মানিকগঞ্জ সরকারি টেকনিক্যাল স্কুল ও কলেজ ১৯৮৪ সালে সরকারি ব্যবস্থাপনায় 'মানিকগঞ্জ ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। ২০০৪ সালের ১ জানুয়ারি হতে সরকারি নির্দেশনা অনুসারে এটির নাম 'মানিকগঞ্জ সরকারি টেকনিক্যাল স্কুল ও কলেজ' করা হয়। বাংলাদেশ কারিগরি শিক্ষা বোর্ড মানিকগঞ্জ টেকনিক্যাল স্কুল এন্ড কলেজ ওয়েব্যাক মেশিনে আর্কাইভকৃত ২৫ সেপ্টেম্বর ২০১৫ তারিখে-এর ওয়েবসাইট।
নকিয়া লুমিয়া ৫১০

নকিয়া লুমিয়া ৫১০ নকিয়া দ্বারা উৎপাদিত মাইক্রোসফট এর উইন্ডোজ ফোন ৭ স্মার্টফোন, যা চীন, ভারত, এশিয়া প্যাসিফিক এবং ল্যাটিন আমেরিকার মত উন্নয়নশীল বাজারের জন্য বিশেষভাবে তৈরী করা হয়েছে, উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়। উইন্ডস মোবইল নকিয়া লুমিয়া ৭১০ নকিয়া লুমিয়া ৮০০ নকিয়া লুমিয়া ৯০০ Lumia 520: Nokia hits the low end with its cheapest Windows Phone 8 yet | The Verge "Nokia announces cheap Lumia 510, Windows Phone 8 not included » Unwired View"। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  "Nokia Lumia 510 launched in India for Rs. 9,999 latest review and specifications - Gadget Shoppy - Mobile Phone Specifications, Latest Review, Latest Price in India"। ৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  "Nokia Unleashes Lumia 510 Windows Phone 7.5 Smartphone for Developing Markets - X-bit labs"। ২৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  উইকিমিডিয়া কমন্সে নকিয়া লুমিয়া ৫১০ সম্পর্কিত মিডিয়া দেখুন। দাপ্তরিক ওয়েবসাইট Lumia 510 technical specifications (at developer.nokia.com)
আব্দুল আলী

মৌলভী আব্দুল আলী (১৭৮৬- ১৮৬৬) বা পাগলা মৌলভী বাংলাদেশের রাজধানী ঢাকার অন্যতম বড় জমিদার ছিলেন। উনিশ শতকের প্রথম দিকে ঢাকার একজন সুপরিচিত জমিদার হিসেবে তার বেশ নাম ডাক ছিল। উগ্রমেজাজী, অত্যাচারী স্বভাব ও কর্মকান্ডের জন্য তিনি ঢাকাবাসীর কাছে 'পাগলা মৌলভী' হিসেবে পরিচিত ছিলেন। আব্দুল আলীর পিতা মৌলভী বরকতউল্লাহ ছিলেন নয়াবাড়ির মিলিক গ্রামের জমিদার। মৌলভী বরকতউল্লাহ "পরগণা নুরুল্লাহপুর, তপপে হাউলি জাহানাবাদ, তপপে আরঙ্গাবাদ, তপপে শায়েস্তানগর এবং পরগণা ইদ্রাকপুরের কিয়দংশ নিজ জমিদারিভুক্ত করিয়াছিলেন। তৎপরে মৌলভী আবদুল আলী ইদ্রাকপুর পরগণার অবশিষ্টাংশ এবং বড়বাদু নামক পরগণা তাঁহার জমিদারির অন্তর্ভুক্ত করেন।" আব্দুল আলী ঢাকা কলেজিয়েট স্কুলের আদি ছাত্রদের একজন। নবাব আব্দুল গণি, ঢাকা ব্রাহ্মসমাজের প্রতিষ্ঠাতা ব্রজসুন্দর মিত্রের সাথে আব্দুল আলীর ঘনিষ্টতা ছিলো। ঢাকা শহরে আব্দুল আলীর প্রতিদ্বন্দ্বী ছিলেন ঢাকার আরেক প্রভাবশালী জমিদার নীলকর ওয়াইজ। তার সাথে আব্দুল আলীর প্রায়ই মামলা-মোকদ্দমা চলতো। আব্দুল আলী ফৌজদারী মামলা করতে ভালবাসতেন। তিনি বছরে ষাট সত্তুর হাজার টাকা আয় করতেন। স্বভাবে একটু কৃপণ হওয়ায় তার সহায় সম্পত্তিও ছিল অনেক। কিন্তু তিনি মুসলমানদের জন্য দান-দক্ষিণাও করেছিলেন। তিনি ঢাকায় একটি মাদ্রাসা ও অতিথিশালা স্থাপন করেছিলেন। নিজ গ্রাম নয়াবাড়িতে একটি স্কুল স্থাপন করেছিলেন। ঢাকায় তিনি বাস করতেন চকের পানিয়াটি লেনের একটি প্রাসাদোপম বাড়িতে। তার বাড়ির পাশে তৎকালীন মুকিম কাটারায় একটি বাজার বসিয়েছিলেন যা বর্তমানে চকের মৌলভীবাজার নামে পরিচিত। ১৮৬৬ সালে আশি বছর বয়সে পরলোকগমন করেছিলেন আব্দুল আলী। আব্দুল আলী সম্পর্কে ঢাকার তৎকালীন পত্রিকা ঢাকা প্রকাশের কিছু উদ্ধৃতিঃ মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত ৩য় সংস্করণ, ফেব্রুয়ারি ২০০০, অনন্যা প্রকাশনালয়, ঢাকা, পৃষ্ঠা ২০, আইএসবিএন ৯৮৪-৪১২-১০৪-৩।
ভূতত্ত্ব

ভূতত্ত্ব বা ভূবিদ্যা (ইংরেজি: Geology) ভূবিজ্ঞানের একটি শাখা যেখানে পৃথিবী, পৃথিবীর গঠন, পৃথিবী গঠনের উপাদান সমূহ, পৃথিবীর অতীত ইতিহাস এবং এর পরিবর্তন নিয়ে আলোচনা করা হয়। ভূতত্ত্ব শিক্ষা খনিজ ও প্রাকৃতিক সম্পদ উত্তোলন, পরিবেশ রক্ষার গুরুত্ব, অতীত আবহাওয়া ব্যাখ্যা করে ভবিষ্যতের আবহাওয়া জলবায়ু সম্পর্কে ধারণা, প্রাকৃতিক দুর্যোগ মোকাবেলায় গুরুত্বপূর্ণ ভূমিকা পালন করে। ভূতাত্ত্বিক সময়: ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। পৃথিবীর অভ্যন্তরীণ গঠন কতক গুলো স্তরে বিভক্ত। প্রায় ৬৩৭৮ কিমি নিচে রয়েছে এর কেন্দ্র। পৃথিবীর উপরিভাগ থেকে কেন্দ্র পর্যন্ত প্রধান স্তর গুলো হল ০-৩৫ কিমি পুরু বাইরের ভূত্বক (crust), ৩৫-২৮৯০ কিমি পুরু ম্যান্টল (mantle), ২৮৯০-৬৩৭৮ কিমি পর্যন্ত কোর (Core)। ভূতাত্ত্বিক তথ্য উপাত্তের অধিকাংশই সংগৃহীত হয় সমগ্র পৃথিবীর উপরিভাগের কঠিন স্তর থেকে। পৃথিবীর উপরিভাগের স্তরের মাটি-পাথরের মাঝেই লুকিয়ে আছে এর ইতিহাস, ঐতিহ্যএবং সম্পদ। এই ইতিহাস সংগ্রহ এবং সম্পদ উত্তোলনই ভূতত্ত্বের প্রধান উদ্দেশ্য। বেশিরভাগ ভূতাত্ত্বিক উপাত্ত এসেছে ভূ-নিম্ন উপাদানের গবেষণা থেকে। এই উপাদানমুহ প্রধানত দুইভাগে ভাগ করা যায়- শিলা ও অসংহত বস্তু। ভূতত্ত্ব প্রধানত শিলা গবেষণার মাঝেই নিহিত। শিলা পৃথিবীর ভূতাত্ত্বিক ইতিহাস সংরক্ষণ করে। উৎপত্তি ও গঠন অনুসারে শিলাসমূহকে তিনটি প্রধান শ্রেণীতে ভাগ করা যায়। এগুলো হল- আগ্নেয় শিলা, পাললিক শিলা ও রুপান্তরিত শিলা। শিলাচক্রের মাধ্যমে তাদের মধ্যকার সম্পর্ক বোঝা যায়। (চিত্র দেখুন) লাভা বা ম্যাগমা কঠিন হয়ে আগ্নেয় শিলা তৈরি হয়। আগ্নেয় শিলা চূর্ণ-বিচূর্ণ হয়ে অন্যত্র স্থানান্তরিত হয় এবং সংবদ্ধ হয়ে পাললিক শিলা তৈরি হয়। এই শিলা আবার তাপ ও চাপের প্রভাবে খনিজের পরিমাণ পরিবর্তন হয়ে রুপান্তরিত শিলায় পরিণত হতে পারে। আবার এই তিন ধরনের শিলাই অত্যধিক তাপে গলিত হয়ে ম্যাগমায় রুপান্তরিত হতে পারে। এই ম্যাগমা থেকে পুনরায় আগ্নেয় শিলা তৈরি হতে পারে। ভূতত্ত্ববিদরা শিলা অধ্যয়নের জন্য ঐ শিলা কি কি খনিজ সমন্বয়ে গঠিত তা নির্ণয় করে। খনিজ সমুহের বিভিন্ন বৈশিষ্ট নির্ণয়ের জন্য নানাবিধ পরীক্ষা-নিরীক্ষা করা হয়। নমুনা পরীক্ষণের বৈশিষ্টগুলো হল- ঔজ্জ্বল্যতা(Lustre): তল হতে প্রতিফলিত আলোর পরিমাণ। উজ্জলতা দুই রকমের- ধাতব ও অধাতব। রঙ(Color): রঙ অনুসারে খনিজসমুহকে বিভিন্ন দলে ভাগ করা হয়। রেখা(Streak): পোরসেলিন ফলকে আঁচর কেটে রেখাপাত করা হয়। এর রঙ দিয়ে খনিজ চেনা যায়। দ্রঢ়িমা(Hardness): আঁচর কাটতে বাধার পরিমাণ। আপেক্ষিক গুরুত্ব(Specific Gravity): নির্দিষ্ট আয়তনের ভর। বুদবুদ(Effervescence): হাইড্রক্লোরিক এসিডের প্রভাবে বুদবুদ সৃষ্টি। চৌম্বকত্ব(Magnetism): চুম্বকের সাহেয্যে চুম্বক অথবা অচুম্বক পদার্থ নির্ণয়। গন্ধ(Odor): খনিজের স্বতন্ত্র গন্ধ থাকতে পারে। যেমন: সালফার। ভূতত্ত্ববিদরা গবেষণা ক্ষেত্রে শিলাচূর্ণ(অজমাটবদ্ধ) অধ্যয়ণ করে। "geology"। Online Etymology Dictionary।  "GeoMan's Mineral Identification Tests"। jersey.uoregon.edu। ২০১৭-০৫-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৫-০১।  Earth Science News, Maps, Dictionary, Articles, Jobs